ย่านชุมชนเก่า: ชุมชนศรีเชียงใหม่
ที่อยู่: ตำบลพานพร้าว อำเภอศรีเชียงใหม่ จังหวัดหนองคาย ภาคตะวันออกเฉียงเหนือ
ลักษณะสำคัญ: ชุมชนศรีเชียงใหม่ เป็นย่านพาณิชยกรรมเก่าของอำเภอศรีเชียงใหม่ มีพื้นที่ต่อติดต่อกับแม่น้ำโขง ลักษณะอาคารเดิมในชุมชนเป็นห้องแถวไม้ และคอนกรีตผสมไม้ ความสูง 1-2 ชั้น ย่านพาณิชยกรรมเก่าและพักอาศัยของเมืองศรีเชียงใหม่ ประชาชนในชุมชนศรีเชียงใหม่ส่วนใหญ่เป็นคนไทยเชื้อสายเวียดนามและจีน ยังมีประกอบอาชีพค้าขายเป็นหลัก แต่ปัจจุบันได้ลดบทบาทการเป็นย่านการค้าลง เนื่องจากการขยายตัวของเมืองตามเส้นทางคมนาคม เกิดเป็นย่านพาณิชยกรรมใหม่ริมถนนสายหลัก ที่มีความสะดวกในการใช้งาน ลักษณะทางสังคมยังคงมีวิถีชีวิตและวัฒนธรรมที่สะท้อนความเป็นชาติพันธุ์ของตนเอง เช่น ภาษาพูด ประเพณีการไหว้เจ้า เป็นต้น มีอาคาร พาณิชยกรรมเก่าที่เป็นเอกลักษณ์ในพื้นที่ชุมชน ในลักษณะห้องแถวไม้ และคอนกรีตผสมไม้